Odense Adresse-Contoirs Efterretninger, 1835-05-29
Spanien. Om de nærmere Omstændigheder ved de urolige Optrin, som den 11te fandt Sted i Madrid, erfarer Man endnu Følgende: Paa en og samme Tid var der til Hovedstaden, indløben Efterretning om et Nederlag, som Jriarte havde lidt ved Guernica, og om den aabenbart tvungne Uvirksomhed, som Valde iagttog i Pamplona, samt om en carlistisk Sammensværgelse, der den 24 April var opdaget i Sevilla og Omegn og lykkeligen undertrykt, netop som den skulde bryde løs, men som dog lod befrygte større Forgreninger. Alt dette frembragte hos de Liberale i Madrid en Gjæring, der gjorde et snart paafølgende Udbrud sandsynligt. Tillige reiste ogsaa Carlisterne i Hovedstaden paany Hovedet, og lode ikke utydeligen det Haab mærke, som de byggede paa de Fordele, Sumalacarregui nyligen havde erholdt. De Liberale forekastede Regjeringen uafladeligen alt for stor Skaansel imod Carlisterne. Forgiæves søgte Regjeringen at afvise denne Bebreidelse, ved den 9de at lade en carlistisk Bandechef, Pascal Puente, henrette, der ligge til sit sidste Øieblik viste sig som en saa forbittret Fiende af Borgergarden, at han udbad sig som en Naade, at kun Linietropper og ingen Borgergardister maatte være tilstede ved hans Henrettelse, for at ikke hans Sjæls Rolighed skulde forstyrres ved Erindringen om de fatale Uniformer! De Liberale gik ud fra den Forudsætning, at Regjeringen skaaner Carlisterne, for at beholde en Udvei til Forsoning med Don Carlos, og derfor vilde de i den af Cordova til Ratifikation overbragte Traktat, angaaende menneskeligere Krigsførelse, see et nyt Skridt til at nærme sig Carlisterne. Dette bevægede den Deputerede Hr. Cabballero til, den 9de om Aftenen at forsamle 60 andre Procuradores hos sig, for at raadslaae over de Forholdsregler, som Kammeret kunde tage i denne Henseende. Jmidlertid gik Mødet den 10de temmeligen roligt af; men den 11te forefaldt de i Gaarsaviser omtalte urolige Optrin i Kammeret, hvorpaa Hr. Caballero fremkom med følgende Andragende: "Jeg beder Kammeret erklære, at det ifølge Reglementets 189de Artikel har Ret til at undersøge Ministrenes Fremgangsmaade med Hensyn til den, imellem Valdes og Sumalacarregui afsluttede Traktat, og at det følgeligen er beføiet til, af Regjeringen at forlange Meddelelsen af denne Traktat. Med 54 Stemmer imod 50 bestemte Kammeret, at dette Andragende, skulde tages under Overveielse, og Præsidenten erklærede, at en Kommission skulde udnævnes til nærmere at undersøge samme. Nogle mene imidlertid, at denne for Ministrene ugunstige Beslutning vil blive tagen tilbage, efter de derpaa stedfundne Optrin. Det var nemlig da Hr. Martine; de la Rosa efter Mødets Slutning forlod Kammeret, at Mord forsøget paa ham anstilledes. Angriberne bestode tildeels af de fra Mødet fordrevne Tilhørere, til hvilke nogle Borgergardister havde sluttet sig. Hvad der i det Hele gav de stedfundne Scener den meest foruroligende Karakteer var, at Borgergardisterne hele Aftenen vedbleve at fraternisere. med de urolige Grupper. - J Mødet den følgende Dag tog Procuradoren Montes de Oca først Ordet, og erklærede, at Ministeren, uden Hertugen af Gors Mellemkomst, vilde være bleven et Offer for de Mordere, som overfaldt ham, hvorfor han forlangte nærmere Oplysning af Regjeringen, hvad den havde gjort, for at forebygge Tilbagevendelsen af slige Rædselscener. Fra min Ungdom af- tilføiede han - , har jeg lært at foragte Livet, og lader mig derfor ikke ved nogen Frygt holde fra, i dette Anliggende, som angaaer en af mine værdigste Kolleger, frit og aabent at føre Ordet." - Ministeren, Grev Toreno svarede nu "Jeg har havt den Ulykke, ikke at kunne bivaane Mødet igaar, men tillige den Lykke, ikke at have været Vidne til hiin skjændige Optrin, som har fremkaldt Hr. Montes de Ocas Spørgsmaal. Jeg besvarer disse dermed, at Regjeringen havde erfaret, at Roligheden vilde vorde forstyrret ved nogle Niddinger, der tragte efter at benytte enhver Uorden, for at overgive os i Prætendentens Hænder." (Her afbrødes han ved Murren paa Gallerierne). "Maaskee tager jeg ikke feil, naar jeg formoder, at der iblandt dem, som have murret over min Yttring, findes nogle af de Personer, som igaar have taget Deel i Mordanfaldet." - Han oplyste nu, hvilke Forholdsregler Øvrigheden havde grebet forat opretholde den offentlige Rolighed, hvorledes Premierministeren selv, i Bevidstheden af sin gode Samvittighed, ved at give Kavalleriet Ordre til at trække sig tilbage, havde gjort det muligt for Morderne at forsøge paa at udføre deres Forsæt. "Jeg beklager" - vedblev han - denne Beslutning, som jeg i hans Sted aldrig vilde have taget. Denne Tillid, der havde skullet afvæbne Morderne, dersom de havde nogen Følelse af Skam, fremskyndede dem tvertimod end mere til Udførelsen af deres strafværdige Forsæt." Endeligen yttrede han det Haab, at det vilde lykkes Øvrighedi dens Aarvaagenhed, at opdage og straffe Morderne og de Ophavsmænd, som havde kjøbt hines Dolke med deres Guld," og erklærede, at Regjeringen vilde opbyde alle Midler, for at forebygge Tilbagevendelsen af slige Scener. Hidtil, saaledes endte han - har dens Hengivenhed for den lovlige Orden afholdt den fra, at gjøre Brug af alle de Forholdsregler, som staae til dens Tjeneste, for at forebygge slige Uordener. For Fremtiden vil den optræde stærkere, dog uden at krænke Lovene. Præsidenten forbeholdt sig sin Ret til, at enhver militair Magt, som opstilles i Kammerets Nærhed, skal staae under hans Kommando, og derpaa gik Man over til Dagens Orden. - Til den 15de synes Roligheden derpaa ikke at være afbrudt.